
BEŠEIMININKIŲ PADANGŲ KAUNO RAJONO SENIŪNIJŲ BENDRO NAUDOJIMO TERITORIJOSE SURINKIMO IR SUTVARKYMO PASLAUGŲ TEIKIMO SUTARTIES PROJEKTAS

2025 m. ................ d. Nr. S- .........
Kaunas

Kauno rajono savivaldybės administracija, juridinio asmens kodas 188756386, Savanorių pr. 371, 49386 Kaunas, atstovaujama administracijos direktoriaus Manto Rikterio (toliau – Užsakovas) ir ...................................... juridinio asmens kodas .................., adresas......................, atstovaujama ........................................ (toliau – Paslaugų teikėjas), toliau Sutartyje Užsakovas ir Paslaugų teikėjas kartu vadinami Šalimis, o atskirai – Šalimi, atsižvelgdami į tai, kad Užsakovas, 2025 m. .......... d. paskelbė mažos vertės pirkimą, vykdomą skelbiamos apklausos būdu „Bešeimininkių padangų Kauno rajono seniūnijų bendro naudojimo teritorijose surinkimo ir sutvarkymo paslaugų viešasis pirkimas“ Nr. .......... (toliau – Pirkimas), o Paslaugų teikėjas 2025 m. .......... d. pateikė pasiūlymą Pirkimui ir buvo pripažintas Pirkimo laimėtoju, sudarė šią bešeimininkių padangų Kauno rajono seniūnijų bendro naudojimo teritorijose surinkimo ir sutvarkymo paslaugų teikimo sutartį (toliau – Sutartis), ir susitarė dėl Sutartyje išvardytų sąlygų. 
1. SUTARTIES OBJEKTAS 
1.1. Sutarties objektas – bešeimininkių padangų Kauno rajono seniūnijų bendro naudojimo teritorijose surinkimo ir sutvarkymo paslaugos (toliau – Paslaugos). Perkama bešeimininkių padangų (naudoti nebetinkamų padangų, atliekos kodas – 16 01 03), esančių (laikinai sukauptų) Kauno rajono seniūnijų bendro naudojimo teritorijose, surinkimas ir sutvarkymas (atliekų sutvarkymas – Paslaugų teikėjas surinktas atliekas turės apdoroti ir/arba perdirbti pats, arba transportuoti galutiniam sutvarkymui (apdorojimui, perdirbimui) iki tokią teisę turinčių vykdyti subjektų.
1.2. [bookmark: _Hlk195003509]Paslaugų teikimo vieta - Kauno rajono savivaldybės teritorija (25 seniūnijos).
1.3. Paslaugos perkamos pagal perkančiosios organizacijos poreikį. 
1.4. Apie poreikį teikti Paslaugas Kauno r. seniūnas (tos teritorijos, kurioje yra laikinai sukauptos atliekos), informuoja Paslaugos teikėją el. ryšio priemonėmis (el. paštu), nurodydamas preliminarų tvarkytinų atliekų kiekį bei jų vietą. 
1.5. Paslaugų teikėjas gavęs 1.4 punkte nurodytą pranešimą, ne vėliau kaip per 5 darbo dienas turės surinkti atliekas iš nurodytos teritorijos.
2. SUTARTIES KAINA
2.1. Sutarties vertė neturi viršyti – 38 000,00 Eur (trisdešimt aštuonis tūkstančius eurų) be PVM. PVM sudaro 7 980,00 Eur (septynis tūkstančius devynis šimtus aštuoniasdešimt eurų). Sutarties kaina su PVM – 45 980,00 Eur (keturiasdešimt penki tūkstančiai devyni šimtai aštuoniasdešimt eurų).                                     Jei Sutartis bus sudaroma su PVM nemokėtoju Sutarties vertė bus 45 980,00 Eur.
2.2. Sutarčiai taikoma fiksuoto įkainio kainodara. Paslaugos bus perkamos pagal Užsakovo poreikį pagal Paslaugų teikėjo įkainius, nurodytus Sutarties 1 priedo „Paslaugų teikėjo pasiūlymas“ 4 lentelėje „Bendra palyginamoji pasiūlymo kaina“ (toliau – Paslaugų teikėjo pasiūlymas). Užsakovas neįsipareigoja nupirkti viso Paslaugų teikėjo pasiūlyme, nurodyto preliminaraus kiekio, ir pasilieka sau teisę neišpirkti iki 20 procentų Sutarties 2.1 punkte nurodytos Sutarties vertės. 
2.3. Į Paslaugų įkainius, nurodytus Paslaugų teikėjo pasiūlyme įtraukti visi mokesčiai, mokami Lietuvos Respublikoje, bei įskaičiuotos visos išlaidos, susijusios su Paslaugų teikimu, transporto priemonės išlaikymas, nuoma (jei transporto priemonė nuomojama), vairuotojų darbo užmokestis, degalų, draudimo,  transportavimo ir kitos išlaidos, susijusios su tinkamu Sutarties vykdymu.
2.4. Galutinė kaina, kurią Užsakovas turės sumokėti Paslaugų teikėjui, priklausys nuo vykdant Sutartį nupirkto Paslaugų kiekio, tačiau ji negali viršyti Sutarties 2.1 punkte nurodytos Sutarties vertės. 
2.5. Paslaugų įkainiai nurodyti Paslaugų teikėjo pasiūlymo 4 lentelėje „Bendra palyginamoji pasiūlymo kaina“ yra esminė Sutarties sąlyga ir negali būti keičiami visą Sutarties galiojimo laikotarpį, išskyrus Sutarties 2.5.1 ir 2.5.2 punktuose numatytus atvejus:
2.5.1. pasikeitus PVM tarifui. Už Paslaugas, suteiktas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas pasiūlymą.
2.5.2. dėl kainų lygio kitimo. Sutartyje numatytų įkainių perskaičiavimas (keitimas) galimas ne anksčiau kaip po 6 (šešių) mėnesių nuo paskutinės Pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu vartotojų kainų indekso pokytis viršija 5 (penkis) procentus. Paslaugų įkainis didinamas/mažinamas tiek procentų, kiek padidėja/sumažėja nurodyto kainų indekso pokytis. Atlikdamos perskaičiavimą, Šalys vadovaujasi BĮ Valstybės duomenų agentūros (www.stat.gov.lt) viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiuotas Sutarties įkainis įforminamas Šalių pasirašomu susitarimu ir taikomas nuo atskirame Šalių susitarime nurodyto momento. Kainos perskaičiavimą Sutarties galiojimo metu turi teisę inicijuoti bet kuri Sutarties Šalis. Kainos perskaičiavimas taikomas ne visai pradinės Sutarties vertei, bet tik neišpirktiems pagal Sutartį Paslaugų kiekiams (apimtims). Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
3. APMOKĖJIMO SĄLYGOS
3.1. Už faktiškai, tinkamai ir laiku suteiktas Paslaugas Užsakovas apmoka pagal pateiktą PVM sąskaitą faktūrą ne vėliau kaip per 30 dienų nuo PVM sąskaitos – faktūros pateikimo informacinėje sistemoje „SABIS“ dienos. PVM sąskaitos faktūros turi būti teikiamos naudojantis informacinės sistemos „SABIS“ priemonėmis. 
3.2. Kartu su PVM sąskaitą – faktūrą turi būti pateikiami važtaraščiai patvirtinti Kauno r. seniūnų parašais, bei perdavimo-priėmimo aktas už per mėnesį suteiktas Paslaugas.
3.3. Užsakovas už tinkamai suteiktas Paslaugas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.
3.4. Užsakovas neatlygina Paslaugų teikėjui jokių papildomų išlaidų, susijusių su Paslaugų teikimu.	
3.5. Užsakovas turi teisę neatlikti atitinkamo mokėjimo, kol Paslaugų teikėjas ištaisys trūkumus, jeigu:
3.5.1. sąskaitoje nenurodytas Sutarties numeris ir jos sudarymo data ar nurodyta neteisinga suma;
3.5.2. sąskaita pateikiama ne informacinėje sistemoje „SABIS“;
3.5.3. suteiktos Paslaugos neatitinka Sutartyje nustatytų reikalavimų;
[bookmark: _Ref44690642]3.5.4. kitais Sutartyje nustatytais atvejais.
3.6. Jeigu Paslaugų teikėjas Sutarties vykdymui pasitelks subtiekėjus, Paslaugų teikėjui sutikus, tarp Užsakovo, Paslaugų teikėjo ir subtiekėjo gali būti pasirašoma trišalė tiesioginio atsiskaitymo su subtiekėju sutartis, kurioje aprašoma tiesioginio atsiskaitymo su subtiekėju tvarka. Užsakovas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Paslaugų teikėjo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Užsakovui prašymą ir Paslaugų teikėjo sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Užsakovas priims Paslaugas. Kilus ginčui tarp Paslaugų teikėjo ir subtiekėjo, jie ginčus sprendžia savarankiškai, Užsakovui nedalyvaujant. Subtiekėjui išmokėtų sumų dydžiu yra mažinamos Paslaugų teikėjui mokėtinos sumos.
4. ŠALIŲ TEISĖS, ĮSIPAREIGOJIMAI IR ATSAKOMYBĖ
4.1. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos Respublikos įstatymų nustatyta tvarka.
4.2. Paslaugų užsakymai derinami ir tikslinami su Kauno r. seniūnais abipusiu susitarimu.                    Kauno r. seniūnai pasirašo ant suteiktų Paslaugų akto.
4.3. Paslaugų teikėjas įsipareigoja:
4.3.1. teikti Paslaugas Užsakovui pagal šią Sutartį, vadovaudamasis Lietuvos Respublikos atliekų tvarkymo įstatymu, Lietuvos Respublikos atliekų tvarkymo taisyklėmis, Kauno rajono savivaldybės atliekų tvarkymo taisyklėmis, bei kituose teisės aktuose, reglamentuojančiuose Paslaugų teikimą nuostatomis;
4.3.2. prieš pradėdamas teikti Paslaugas, Užsakovui nurodyti padangų utilizavimo vietos adresą, pateikdamas dokumentą (sutartį), įrodantį galutinę padangų atliekų naudotojo (perdirbimui ar kuro panaudojimui) nugabenimo vietą;
4.3.3. atlikus Paslaugas pateikti tinkamą atliekų sutvarkymą pagrindžiančius dokumentus, bei parengti ir pateikti Kauno r. seniūnams pasirašymui atliktų Paslaugų aktą, kuriame nurodomas sutvarkytų atliekų kiekis, kita svarbi informacija;
4.3.4. bendradarbiauti su Užsakovu visos Sutarties vykdymo metu ir nedelsdamas raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui įvykdyti įsipareigojimus arba gali turėti įtakos tiekiamų Paslaugų apimčiai ir/ar kokybei;
4.3.5. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
4.3.6. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Užsakovui įsipareigoja, kad Sutartį vykdys tik tokią teisę turintys asmenys;
4.3.7. remtis subtiekėjais, kurie nurodyti Paslaugų teikėjo pasiūlyme, jeigu vykdant Sutartį jie pasitelkiami (žr. 6 skyrių); taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų.
4.3.8. Sudarius Sutartį, tačiau ne vėliau negu Sutartis pradedama vykdyti, pranešti Užsakovui tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai (jeigu buvo taikomi). Nauji subtiekėjai pasitelkiami arba esami subtiekėjai keičiami šios Sutarties 6 skyriuje nustatyta tvarka.
4.3.9. garantuoti perkančiosios organizacijos tiesioginių nuostolių atlyginimą, jei Paslaugų teikėjas ar jo darbuotojai nesilaikytų Paslaugų teikimo veiklą reglamentuojančių įstatymų ir kitų teisės aktų ir dėl to perkančiajai organizacijai būtų pateikti kokie nors reikalavimai ar pradėti procesiniai veiksmai;
4.3.10. Užsakovui pareikalavus, savo sąskaita ištaisyti bet kokius trūkumus, susijusius su Paslaugų teikimu.
4.3.11. [bookmark: _Hlk25329250]garantuoti Užsakovo tiesioginių nuostolių atlyginimą, jei Paslaugų teikėjas ar jo darbuotojai nesilaikytų Paslaugų teikimo veiklą reglamentuojančių įstatymų ir kitų teisės aktų ir dėl to Užsakovui būtų pateikti kokie nors reikalavimai ar pradėti procesiniai veiksmai;
4.3.12. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose
4.3.	Užsakovas įsipareigoja:
4.3.1. pateikti Paslaugų teikėjui visą turimą informaciją, kurios reikia Paslaugoms suteikti. Užsakovas bendradarbiauja su Paslaugų teikėju ir suteikia jam visą informaciją, kurios pastarasis gali pagrįstai prašyti, kad galėtų vykdyti Sutartį;
4.3.2. apmokėti už Paslaugų teikėjo suteiktas Paslaugas pagal Sutartyje numatytomis sąlygomis ir terminais.
4.3.3. ne vėliau kaip per 3 darbo dienas nuo Sutarties 4.3.8 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, turi per 3 darbo dienas raštu pateikti prašymą Pirkėjui.
4.4. Paslaugų teikėjas turi teisę:
4.4.1. turi teisę reikalauti iš Užsakovo apmokėjimo už tinkamai ir laiku suteiktas Paslaugas;
4.4.2. jei Paslaugų teikėjas naudojasi Sutarties 3.4 punkte įtvirtinta tiesioginio atsiskaitymo su subtiekėjais galimybe, Paslaugų teikėjas turi teisę prieštarauti nepagrįstiems mokėjimams subtiekėjams;
4.4.3. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
4.5. Užsakovas turi teisę:
4.5.1. pareikalauti šalinti trūkumus, jeigu Paslaugų teikėjas nesilaiko Paslaugų suteikimo normų ir taisyklių;
4.5.2. sulaikyti mokėjimus už suteiktas Paslaugas, jeigu dėl Paslaugų teikėjo kaltės nepašalinti nurodyti suteiktų Paslaugų trūkumai;
4.5.3. Užsakovas turi ir kitas šios Sutarties ir Lietuvos Respublikoje galiojančių teisės aktų numatytas teises.
4.6. Šalių atsakomybė:
4.6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
4.6.2. Užsakovas, nepagrįstai uždelsęs nustatytu laiku atsiskaityti už tinkamai ir laiku pagal suteiktas Paslaugas, moka Paslaugų teikėjui 0,03 proc. delspinigius nuo neapmokėtos sumos už kiekvieną uždelstą dieną.
4.6.3. Paslaugų teikėjas, tinkamai ir laiku nesuteikęs paslaugų, moka Užsakovui 0,03 proc. dydžio delspinigius nuo vėluojamo atlikti užsakymo kainos už kiekvieną uždelstą dieną.
4.6.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
4.7. Sutarties pažeidimas:
4.7.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
4.7.2. Vienai Sutarties Šaliai pažeidus Sutartį, nukentėjusioji Šalis turi teisę:
4.7.2.1. reikalauti kitos Šalies vykdyti sutartinius įsipareigojimus;
4.7.2.2. reikalauti atlyginti nuostolius;
4.7.2.3. reikalauti sumokėti Sutarties 4.6.2 ir 4.6.3 papunkčiuose nustatytus delspinigius;
4.7.2.4. pasinaudoti Sutarties įvykdymo užtikrinu, kuris nurodytas Sutarties 7.1 punkte; 
4.7.2.5. nutraukti Sutartį;
4.7.2.6. taikyti kitus Lietuvos Respublikos teisės aktų nustatytus teisių gynimo būdus.
5. NENUGALIMOS JĖGOS (FORCE MAJEURE) APLINKYBĖS
5.1. Šalys neatsako už sutartinių įsipareigojimų nevykdymą, jeigu šių įsipareigojimų nevykdymas yra nenugalimos jėgos (Force Majeure) aplinkybių pasekmė. Nenugalimos jėgos (Force Majeure) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje bei vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840. Negalint vykdyti įsipareigojimų dėl Force Majeure aplinkybių, jų vykdymas atidedamas iki šių aplinkybių pasibaigimo.
5.2. Šalys tą pačią dieną praneša viena kitai apie nenugalimos jėgos aplinkybių atsiradimą ir išnykimą. Nenugalimos jėgos atsiradimo aplinkybių atveju Šalys aptaria Sutarties įvykdymo sustabdymo terminus arba jos nutraukimą.
6. SUBTEIKĖJŲ KEITIMO PAGRINDAI IR TVARKA
6.1. Paslaugų teikėjas patvirtina, kad Sutarties vykdymui pasitelks šiuos pasiūlyme nurodytus subteikėjus: išvardijami žinomi subteikėjai (subteikėjo pavadinimas, juridinio asmens kodas, kontaktiniai duomenys ir jo atstovas, nurodoma, kurią sutarties dalį vykdys atitinkamas subteikėjas).
6.2.  Paslaugų teikėjas negali keisti Sutarties 6.1 papunktyje nurodyto (-ų)  subtiekėjo (-ų) visą Sutarties laikotarpį be raštiško Užsakovo sutikimo. Keičiamas (-i) subtiekėjas (-ai) turi neturėti pašalinimo pagrindų ir turėti ne žemesnę, nei nurodyta Pirkimo dokumentuose (jei buvo reikalaujama), kvalifikaciją bei pateikti tai įrodančius dokumentus, taip pat užtikrinti sklandų darbų perdavimą ir perėmimą. Subtiekėjas (-ai) gali būti keičiamas (-i) tik šiais atvejais:
6.2.1. kai subtiekėjas (-ai) bankrutuoja, yra likviduojamas ar susidaro analogiška situacija;
6.2.2.  kai subtiekėjas (-ai) dėl objektyvių priežasčių (nutrūkus teisiniams santykiams su Paslaugų teikėju, subtiekėjui atsisakius vykdyti Sutartį ir pan.) nebegali dalyvauti Sutarties vykdyme. 
6.3. Paslaugų teikėjas, siekdamas pakeisti subtiekėją (-us), turi raštu informuoti Užsakovą prieš 3 darbo dienas ir gauti Užsakovo raštišką sutikimą. Užsakovui sutikus su subtiekėjo (-ų) pakeitimu, Paslaugų teikėjas su Užsakovu raštu sudaro susitarimą dėl subtiekėjo (ų) pakeitimo. Šis susitarimas yra neatskiriama Sutarties dalis.
6.4. Jeigu Paslaugų teikėjas Sutarties vykdymo metu nori pasitelkti naujus subtiekėjus, kurie nebuvo nurodyti Paslaugų teikėjo pasiūlyme, jis privalo apie tai raštu informuoti Užsakova bei kartu su informacija apie naujus subtiekėjus pateikti ir subtiekėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami).
6.5. Subtiekėjo (-ų) keitimo tvarkos pažeidimas laikomas esminiu Sutarties pažeidimu.
7. SUTARTIES ĮVYKDYMO UŽTIKRINIMAS
7.1. Sutarties tinkamas įvykdymas yra užtikrinamas netesybomis (bauda). Sutarties įvykdymo užtikrinimo (baudos ) dydis – 5 proc. nuo Sutarties vertės be PVM.
7.2. Jei Paslaugų teikėjas nevykdo savo esminių sutartinių įsipareigojimų ar vykdo juos netinkamai, Užsakovas įgyja teisę pasinaudoti Sutarties įvykdymo užtikrinimu (bauda). Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Paslaugų teikėjui dėl jo kaltės pažeidus Sutartį.
8. SUTARTIES GALIOJIMAS  IR NUTRAUKIMAS
 8.1. Sutartis įsigalioja nuo abiejų Šalių Sutarties pasirašymo momento (antrosios Šalies pasirašymo dieną), ir galioja 12 (dvylikai) mėnesių, bet ne ilgiau negu bus suteikta Paslaugų už                          45 980,00 Eur (keturiasdešimt penkis tūkstančius devynis šimtus aštuoniasdešimt eurų) su PVM (priklausomai nuo to kurį sąlyga įvyks ankščiau). Jei nebus išnaudota Pradinė Sutartie vertė ir nei viena iš Šalių, likus 30 (trisdešimt) dienų iki Sutarties pabaigos, nepraneš apie norą ją nutraukti ir nepateiks prentenzijų dėl netinkamo Sutarties vykdymo, Sutartis be atskiro rašytinio susitarimo pratęsiama dar 2 (du) kartus po 12 (dvylika) mėnesių.
8.4. Sutartis gali būti nutraukta:
8.4.1. bet kurios iš Šalių valia apie tai prieš 30 dienų raštu pranešus kitai Šaliai, jeigu kita Šalis padarė esminį Sutarties pažeidimą; 
8.4.2. Šalių susitarimu.
8.4.3. Užsakovas gali vienašališkai nutraukti Sutartį kai: 
8.4.3.1. Paslaugų teikėjas yra likviduojamas, sustabdo ūkinę veiklą, jo atžvilgiu vykdomas bankroto procesas, arba teisės aktų nustatyta tvarka susidaro analogiška situacija;
8.4.3.2. paaiškėjus aplinkybėms, numatytoms Lietuvos Respublikos viešųjų pirkimų įstatymo 90 straipsnyje.
8.5. Laikoma, kad Paslaugų teikėjas padarė esminį Sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus, taip pat kai Paslaugų teikėjas nesilaiko Sutarties terminų ar nevykdo kitų Sutartyje numatytų Paslaugų teikėjo įsipareigojimų. Padarius esminį Sutarties pažeidimą ir nepašalinus trūkumų per pretenzijoje nurodytą terminą, Sutartis nutraukiama vienašališkai ne teismo tvarka, o Paslaugų teikėjas yra įrašomas į Nepatikimų tiekėjų sąrašą, skelbiamą www.vpt.lt.
9. ASMENS DUOMENŲ TVARKYMAS
9.1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų Lietuvos Respublikos galiojančių įstatymų ir kitų teisės aktų, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę, reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
9.2. Šalys vykdydamos Sutartį privalo tinkamai tvarkyti viena kitos atstovų, personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, personalą, kurio asmens duomenys bus perduoti kitai Šaliai.
9.3. Šalis privalo informuoti kitą Šalį apie bet kokius atstovų, personalo bei jų asmens duomenų pasikeitimus, jei šie duomenys buvo perduoti kitai Šaliai.
10. BAIGIAMOSIOS NUOSTATOS
10.1. Sutarties sąlygos Sutarties galiojimo metu gali būti keičiamos tik Viešųjų pirkimų įstatymo 89 straipsnyje nurodytais Sutarčių keitimo atvejais. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Pirkimo sąlygose. Visi šios Sutarties pakeitimai sudaromi raštu ir tampa neatskiriama šios Sutarties dalimi.
10.2. Šalys nedelsiant praneša raštu viena kitai apie savo rekvizitų ar kontaktinių duomenų, nurodytų Sutartyje, pasikeitimus. Šalis, neįvykdžiusi šio reikalavimo, negali reikšti pretenzijų, jog kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba, kad ji negavo pranešimų, siųstų pagal tuos rekvizitus.
10.3. Užsakovo asmuo, atsakingas už Sutarties vykdymą yra – ..........................................
10.4. Paslaugų teikėjo asmuo, atsakingas už Sutarties vykdymą yra – ................................
10.5. Užsakovo asmuo, atsakingas už Sutarties ir jos pakeitimų paskelbimą Lietuvos Respublikos viešųjų pirkimų įstatymo nustatyta tvarka, – Kauno rajono savivaldybės administracijos Viešųjų pirkimų skyriaus vyr. specialistė Neringa Kolaitienė.
10.6. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.
10.7. Sutartis sudaryta dviem vienodą juridinę galią turinčiais egzemplioriais lietuvių kalba – po vieną kiekvienai Šaliai.
10.8. Sutartis turi 2 priedus, kurie yra neatskiriama Sutarties dalis:
10.8.2. 1 Sutarties priedas – „Paslaugų teikėjo pasiūlymas“;
10.8.2. 2 Sutarties priedas – „Atsakymai į tiekėjų paklausimus“ (jei tokių bus). 

